PODMIENKY SPOTREBITEĽSKEJ SÚŤAŽE
NaturaMed
ZÁKLADNÉ INFORMÁCIE O SÚŤAŽI
Názov Súťaže: Súťažíme o MenoVitBalance („Súťaž“)
Doba konania Súťaže: od [06.08.2026] do [14.08.2026] („Doba konania Súťaže“)
Miesto konania Súťaže: Slovenská republika („Miesto konania Súťaže“) 
Platforma Súťaže: Facebook profil @MenoVit Balance SK („FB profil“) a Instagram profil @menovitbalance_sk(„IG profil“)  (FB profil a IG profil spoločne ako „Profily“)
USPORIADATEĽ SÚŤAŽE
Túto Súťaž usporiadame a organizujeme my – spoločnosť NaturaMed Pharmaceuticals s.r.o., so sídlom U Smaltovny 625, 370 01 České Budějovice, IČO 261 06 965, Česká republika, zapísaná v obchodnom registri vedenom Krajským súdom v Českých Budějoviciach pod spisovou značkou C 14379 („my“). Úplné podmienky Súťaže nájdete na našich webových stránkach www.naturamed.sk
Usporadúvame dve samostatné a nezávislé súťaže – jednu na FB profile a jednu na IG profile. Každá súťaž má vlastný Súťažný príspevok, svoje žrebovanie a svoje Výhry. 
1. KTO SA MÔŽE DO SÚŤAŽE ZAPOJIŤ?
[bookmark: _Hlk116380247]Kto sa môže zúčastniť. Do Súťaže sa môžete zapojiť, pokiaľ ste fyzická osoba s doručovacou adresou v Slovenskej republike a spĺňate nižšie vymedzené podmienky („vy“). 
Mladší ako 18 rokov. Pokiaľ ste mladší ako 18 rokov, môžete sa Súťaže zúčastniť, ale výlučne so súhlasom vášho zákonného zástupcu. Môžeme od vás kedykoľvek žiadať písomné doloženie tohto súhlasu. V prípade, že tento súhlas ani dodatočne nedoložíte, môžeme vás zo Súťaže bez náhrady vylúčiť.
2. KEDY SA ZAPOJIŤ NEMÔŽETE?
1. 
[bookmark: _Hlk116405179]Jeden profil. Súťaže sa môžete zúčastniť výlučne s využitím svojho jediného profilu na danej sociálnej sieti a nesmiete na účasť v Súťaži využívať profil inej osoby. V opačnom prípade vás môže Usporiadateľ zo Súťaže bez náhrady vylúčiť. 
Kto sa nesmie zúčastniť. Zo Súťaže sú vylúčené všetky osoby v zamestnaneckom alebo obdobnom pomere k Usporiadateľovi. Zo Súťaže sú vylúčené aj tzv. blízke osoby všetkých menovaných v predchádzajúcej vete, pokiaľ sa akokoľvek podieľajú na organizácii a vyhodnotení Súťaže. Blízkou osobou je v zmysle ust. § 116 a nasl. zák. č. 40/1964 Zb. Občiansky zákonník príbuzný v priamom rade, súrodenec a manžel, príp. in osoby v pomere rodinnom alebo obdobnom, ak by ujmu, ktorú utrpela jedna z nich, druhá dôvodne pociťovala ako vlastnú ujmu. 
Vylúčenie. Zo Súťaže vás môžeme taktiež vylúčiť, pokiaľ nesplníte alebo porušíte tieto súťažné podmienky alebo pokiaľ o tom budeme mať dôvodné podozrenie. Nesmiete súťažiť podvodným spôsobom ani v súvislosti s účasťou v Súťaži porušovať všeobecne záväzné predpisy alebo dobré mravy, znižovať našu dôstojnosť alebo vážnosť a dôstojnosť a vážnosť iných osôb a ani nesmiete porušovať žiadne práva tretích osôb, najmä právo na ochranu osobnosti alebo práva duševného vlastníctva. Vaše vylúčenie zo Súťaže na účely týchto súťažných podmienok znamená, že budete vyradený z výberu ako Výherca.
[bookmark: _Hlk189149420]Posúdenie podmienok. Posúdenie splnenia týchto súťažných podmienok u jednotlivého súťažiaceho je výlučne na nás a naše rozhodnutie je konečné bez možnosti odvolania. 
[bookmark: _Hlk189149481]Nesplnenie podmienok. Osoby nespĺňajúce podmienky účasti v Súťaži alebo konajúce v rozpore s pravidlami Súťaže nebudú do Súťaže zaradené. V prípade, že bude zistené, že do Súťaže bola z akéhokoľvek dôvodu v rozpore s predchádzajúcou vetou zaradená osoba, ktorá nespĺňa podmienky účasti v tejto Súťaži, bude táto osoba zo Súťaže bez náhrady vylúčená a nebude jej odovzdaná Výhra.
3. AKO SA ZAPOJIŤ DO SÚŤAŽE (SÚŤAŽNÁ ÚLOHA)
2. 
Súťažný príspevok. Na našich Profiloch zverejníme súťažný príspevok, ktorý bude obsahovať zadanie Súťaže a odkaz na tieto podmienky („Súťažný príspevok“).
Zapojenie do Súťaže. Do Súťaže sa môžete zapojiť výlučne zverejnením komentára k Súťažnému príspevku na FB profile a/alebo IG profile. 
Súťažný komentár. Platným komentárom sa rozumie váš príspevok, ktorý:
a) je zverejnený pod Súťažným príspevkom na našom FB profile a/alebo IG profile;
b) obsahuje požadované údaje či odpovede špecifikované v Súťažnom príspevku;
c) je odoslaný v priebehu Doby konania Súťaže;
d) autorom je osoba, ktorá má verejný alebo prístupný profil 
(„Súťažný komentár“). 
Čas zverejnenia. Súťažný komentár musí byť zverejnený v Dobe konania Súťaže. Rozhodujúci je čas zverejnenia Súťažného komentára pod Súťažným príspevkom. Súťažné komentáre odoslané mimo Doby konania Súťaže nie sú pre účasť v Súťaži zohľadnené. 
Počet Súťažných komentárov. Do Súťaže sa môžete zapojiť výlučne jedným Súťažným komentárom na FB profile a jedným Súťažným komentárom na IG profile. Pokiaľ odošlete viac Súťažných komentárov, bude pre účasť v Súťaži zohľadnený výlučne prvý komentár časovo zaregistrovaný pod Súťažným príspevkom. 
Súhlas s podmienkami. Zverejnením Súťažného komentára súhlasíte s týmito súťažnými podmienkami a zaväzujete sa ich dodržiavať. 
Zaradenie do žrebovania. Každý, kto zverejní Súťažný komentár, bude automaticky zaradený do žrebovania o Výhru. 
4. ČO MÔŽETE VYHRAŤ?
3. 
Výhra na FB profile. Do Súťaže na FB profile je zaradená nasledovná výhra:
a) 1x MenoVit balance 180 kapsúl
[bookmark: _Hlk189141274](„FB Výhra“).
Výhra na IG profile. Do Súťaže na IG profile je zaradená nasledovná výhra: 
b) 1x MenoVit balance 180 kapsúl
(„IG Výhra“)
(FB Výhra a IG Výhra spoločne ako „Výhra“).
[bookmark: _Hlk189141642]Náhradná Výhra. Môžeme nahradiť Výhru inými vecnými cenami rovnakej či podobnej hodnoty. Nemáte právo požadovať namiesto Výhry žiadne finančné ani iné plnenia.
[bookmark: _Hlk189141686]Právny nárok. Účasťou v Súťaži vám nevzniká právny nárok na Výhru a nie je možné ju právne vymáhať. 
[bookmark: _Hlk189141871]Dane. Účasťou v Súťaži vyhlasujete, že ste sa oboznámil s podmienkami zdanenia eventuálnej Výhry v Súťaži podľa platných právnych predpisov Slovenskej republiky a s týmto vedomím vstupuje do Súťaže. Beriete na vedomie, že v súlade s § 8 ods. 1 zákona č. 595/2003 Z. z. o dani z príjmov v znení neskorších právnych predpisov sú výhry z reklamných súťaží a žrebovaní ostatnými príjmami, ktoré sú predmetom dane z príjmov, pričom zrážku a odvedenie dane vykonáva usporiadateľ súťaže podľa podmienok ustanovených v zákone. Výhry sú v súlade s § 9 ods. 2 písm. m) oslobodené od dane z príjmov v hodnote neprevyšujúcej 350 EUR za výhru. Ak takto vymedzené príjmy presiahnu sumu 350 EUR, do základu dane sa zahrnú len príjmy presahujúce sumu 350 EUR. Beriete na vedomie, že v prípade výhry, znášate povinnosť zaplatiť daň z príjmu, pričom usporiadateľ daň zrazí a odvedie ju správcovi dane. Výhercovi bude poskytnutá výhra až po zdanení. t. j. znížená o daň z príjmu. Pokiaľ by v súlade s platnými právnymi predpismi vznikla povinnosť výhru zdaniť Výhercovi samostatne, je Výherca povinný túto povinnosť splniť sám.
[bookmark: _Hlk189141914]Reklamácie a námietky. Výhru v Súťaži nie je možné reklamovať, všetky prípadné námietky je nutné uplatniť priamo u nás. 
5. AKO SA URČÍ VÝHERCA?
4. 
Žrebovanie. Výhercu Súťaže určíme prostredníctvom žrebovania, ktoré vykonáme my. Žrebovať sa bude zo všetkých účastníkov, ktorí riadne splnia tieto súťažné podmienky vrátane podmienok pre účasť v Súťaži. 
[bookmark: _Hlk189142074]Dátum žrebovania. Žrebovanie prebehne neverejne do 5 pracovných dní od konca Doby konania Súťaže za prítomnosti našich zástupcov, pričom z celého procesu bude vyhotovený písomný zápis.
Poradie žrebovania. Žrebovať sa bude tým spôsobom, že najskôr bude vyžrebovaný 1 Výherca Súťaže na FB profile a potom bude vyžrebovaný 1 jeho náhradník. Následne bude vyžrebovaný 1 Výherca Súťaže na IG profile a potom bude vyžrebovaný 1 jeho náhradník. 
[bookmark: _Hlk189141982]Náhradník. V prípade, že vyžrebovaný Výherca nesplní tieto pravidlá Súťaže alebo Výhru odmietne, stane sa Výhercom vyžrebovaný náhradník. Pokiaľ vyžrebovaný náhradník nesplní pravidla Súťaže alebo Výhru odmietne, prepadá Výhra v náš prospech a môžeme s ňou naložiť podľa vlastného uváženia.
Jedna Výhra. Každý účastník Súťaže môže byť vybraný ako Výherca výlučne raz, teda pokiaľ už bol vyžrebovaný ako výherca FB Výhry, nemôže sa stať Výhercom IG Výhry.
Výherca. Výhercom sa stanete, pokiaľ splníte tieto súťažné podmienky a budete vyžrebovaný na základe zverejneného Súťažného komentára na FB profile alebo na IG profile („Výherca“). 
6. AKO A KEDY KONTAKTUJEME VÝHERCU?
5. 
Informácie o Výhre. O vašej Výhre vás informujeme do 10 pracovných dní prostredníctvom správy na profile sociálnych sietí, pod ktorým ste zverejnili Súťažný komentár, alebo prostredníctvom verejného komentára pod vaším Súťažným komentárom. V tejto správe vás vyzveme, aby ste nám zaslali údaje k odovzdaniu Výhry.
Prepadnutie Výhry. Pokiaľ nezareagujete na našu správu informujúcu o Výhre do 3 pracovných dní od jej doručenia alebo v rovnakej lehote neposkytnete súčinnosť k tomu, aby vám mohla byť Výhra zaslaná, prepadá Výhra v náš prospech.
Naša zodpovednosť. Nenesieme zodpovednosť za to, že sa k vám informácie o získaní Výhry nedostane ani za prípadné nedoručenie Výhry pre pochybenie či neposkytnutie súčinnosti na vašej strane. 
Pokiaľ nevyhráte. Pokiaľ nebudete vyžrebovaný a nestanete sa Výhercom Výhry, nebudete žiadnym spôsobom kontaktovaný.
7. ODOVZDANIE VÝHRY
6. 
Zaslanie Výhry. Pokiaľ budeme Výhru zasielať prepravnou službou, zašleme vám ju na doručovaciu adresu do 15 pracovných dní od oznámenia kontaktných údajov. 
Neprevzatie Výhry. V prípade, že si Výhru neprevezmete, prepadá Výhra v náš prospech. Dodatočné zaslanie Výhry nie je možné. 
[bookmark: _Hlk189148526]Naša zodpovednosť. Nenesieme zodpovednosť za nedoručenie Výhry alebo poškodenie Výhry pri preprave. 
8. SÚHLAS SO SPRACÚVANÍM OSOBNÝCH ÚDAJOV
7. 
Súhlas so spracúvaním údajov. Zapojením sa do Súťaže nám dávate súhlas so spracúvaním vašich osobných údajov, ktoré následne spracúvame, pre vašu účasť v Súťaži, vyhodnotenie Súťaže, komunikáciu s Výhercami a odovzdanie Výhry, t. j. najmä meno a priezvisko, doručovacia adresa, e-mail a ďalšie údaje, ktoré nám oznámite. 
Prevádzkovateľ. Sme prevádzkovateľom osobných údajov v zmysle Nariadenia Európskeho parlamentu a Rady (EU) o ochrane fyzických osôb v súvislosti so spracúvaním osobných údajov (ďalej len „Nariadenie“) a zákona č. 18/2018 Z. z. o ochrane osobných údajov a o zmene niektorých zákonov (ďalej len „zákon OOÚ“), a tieto údaje budeme spracúvať po dobu nevyhnutnú na usporiadanie Súťaže a prípadnú kontrolu – 3 mesiace. Bez tohto súhlasu sa Súťaže nie je možné zúčastniť. 
Odvolanie súhlasu. Súhlas so spracúvaním osobných údajov môžete samozrejme kedykoľvek odvolať zaslaním oznámenia na náš e-mail dpo@naturamed.sk alebo písomne na adresu U Smaltovny 625, České Budějovice 370 01. Odvolaním svojho súhlasu však strácate možnosť zúčastniť sa Súťaže a získať Výhru. Odvolaním súhlasu nie je dotknutá zákonnosť spracúvania osobných údajov pred tým, ako ste súhlas odvolali. Osobné údaje nemusíme vymazať, pokiaľ ich spracúvame aj na inom právnom základe.
Výherci. V prípade Výhercov budeme osobné údaje (meno, priezvisko, vek, e-mail, poštová adresa a telefónne číslo) ďalej spracúvať po dobu nevyhnutnú pre doručenie Výhry a ďalej po dobu 3 rokov od ukončenia Súťaže kvôli evidencii odovzdania Výhry na základe nášho oprávneného záujmu, ktorým je preukázanie splnenia pravidiel Súťaže a odovzdania výhier. Spracúvanie vašich osobných údajov na tomto právnom základe môžete kedykoľvek namietať, a to zaslaním oznámenia na náš e-mail dpo@naturamed.sk alebo písomne na adresu U Smaltovny 625, České Budějovice 370 01.
Vaše práva. Ako súťažiaci máte v súlade s Nariadením tieto práva:	
a) odvolať svoj súhlas;
b) právo na prístup k osobným údajom, v rámci ktorého môžete požadovať informácie, aké vaše osobné údaje spracúvame;
c) právo na opravu nepresných či nesprávnych údajov, prípadne doplnenie neúplných údajov, 
d) právo na vymazanie údajov v prípade, že zanikne účel spracúvania alebo ak sa osobné údaje spracúvajú nezákonne, 
e) právo na obmedzenie spracúvania;
f) právo vzniesť námietku, pokiaľ sú osobné údaje spracúvané na základe oprávneného záujmu Usporiadateľa;
g) na prenosnosť osobných údajov a právo požadovať kópiu spracúvaných osobných údajov;
h) podať sťažnosť Úradu pre ochranu osobných údajov so sídlom Hraničná 12, 820 07 Bratislava, www.dataprotection.gov.sk, ak máte za to, že prevádzkovateľ porušil svoje povinnosti vyplývajúce z Nariadenia;
i) na účinnú súdnu ochranu, pokiaľ máte za to, že vaše práva podľa Nariadenia boli porušené v dôsledku spracúvania vašich osobných údajov v rozpore s týmto Nariadením.
9. DÔLEŽITÉ INFORMÁCIE NA ZÁVER
9.1. Podmienky. Svojou účasťou v Súťaži súhlasíte s týmito súťažnými podmienkami a zaväzujete sa ich dodržiavať.
9.2. Skrátené znenie podmienok. V prípade rozporu medzi podmienkami Súťaže alebo ich časťami uvedenými na propagačných materiáloch alebo iných materiáloch určených spotrebiteľom a textom týchto úplných podmienok Súťaže platí znenie týchto úplných podmienok Súťaže. Skrátené znenie podmienok uvedené na propagačných materiáloch alebo iných materiáloch určených spotrebiteľom je nutné vykladať v súlade s týmito úplnými podmienkami Súťaže.
9.3. Zodpovednosť. Nenesieme zodpovednosť za funkčnosť platforiem, na ktorých Súťaž prebieha, ani za iné technické problémy pri prenose dát na internete alebo škody spôsobenej zlyhaním systému alebo programového vybavenia, ktoré sami neovplyvníme. Najmä nenesieme zodpovednosť za nedoručenie informačných správ, výherných správ, odpovedí na výherné správy, výhier ani za akékoľvek iné technické problémy, ktoré súvisia s prenosom dát elektronickými prostriedkami. Ste povinný skontrolovať si zadané údaje a za ich riadne načítanie na príslušné webové stránky a za túto povinnosť taktiež sami zodpovedáte.
9.4. Zmena podmienok. Tieto súťažné podmienky môžeme kedykoľvek zmeniť, a to aj počas Doby konania Súťaže. Pri zmene súťažných podmienok môžeme Súťaž skrátiť, prerušiť, zmeniť alebo zrušiť. Pokiaľ súťažné podmienky zmeníme, uložíme ich aktuálne znenie na rovnaké miesto, kde sa nachádzajú aj tieto súťažné podmienky.
9.5. Zmena v Súťaži. Vyhradzujeme si právo bez náhrady Súťaž skrátiť, odložiť, prerušiť alebo zrušiť či jednostranne zmeniť alebo doplniť jej pravidlá po celú Dobu konania Súťaže, a to tak, že zmenu vyhlásime na FB profile a IG profile.
9.6. [bookmark: _Hlk189149824]Naša zodpovednosť. Nenesieme zodpovednosť za škody, ktoré vám vzniknú v súvislosti s účasťou v Súťaži či v súvislosti s čerpaním Výhry.
9.7. [bookmark: _Hlk189149742]Náklady. Nemáte právo na náhradu nákladov spojených s vašou účasťou v Súťaži.
9.8. Sťažnosti. Vaše prípadné sťažnosti ohľadne priebehu alebo výsledku Súťaže nám musia byť najneskôr do 7 dní od konca Doby konania Súťaže zaslané na e-mailovú adresu eliska.kardova@naturamed.cz alebo osobne / písomne na adresu U Smaltovny 625, České Budějovice 370 01, Česká republika; na ďalšie sťažnosti už nebude braný ohľad. 
9.9. Meta. Súťaž nie je žiadnym spôsobom organizovaná, podporovaná, sponzorovaná, spravovaná, spojená alebo pridružená k sociálnej sieti Facebook či Instagram ani ich prevádzkovateľovi spoločnosti Meta Platforms, Inc., ani k žiadnej inej sociálnej sieti, a prevádzkovateľ týchto sociálnych sietí za Súťaž a jej priebeh nenesie žiadnu zodpovednosť.
9.10. [bookmark: _Hlk189149768]Propagačná súťaž. Súťaž je propagačnou súťažou podľa § 4 ods. 6 zákona č. 30/2019 Z. z. o hazardných hrách a o zmene a doplnení niektorých zákonov v znení neskorších právnych predpisov. 
9.11. Právny poriadok SR. Tieto súťažné podmienky sa riadia právnym poriadkom Slovenskej republiky.

V Bratislave dňa 5.8.2026

